Helgi Þór rofnar eftir Tyrfing Tyrfingsson verður frumsýnt á Nýja sviðinu í kvöld , föstudaginn 17. janúar . Leikstjóri er Stefán Jónsson . Um er að ræða drepfyndið og spennandi leikrit um það hvort maðurinn komist undan sögunni um sig , geti losað sig úr álögum og hætt að trúa á spádóma . Stjórn Leikfélags Reykjavíkur hefur ákveðið að auglýsa eftir umsóknum um stöðu leikhússtjóra Borgarleikhússins . Stefnt er að því að viðkomandi hefji störf við undirbúning leikársins 2021 – 2022 í ársbyrjun 2021 en taki svo formlega við stjórn leikhússins í júlí 2021 . Vanja frændi , hátíðarsýning Borgarleikhússins , verður frumsýnd í kvöld , laugardaginn 11. janúar , á Stóra sviði leikhússins á afmælisdegi Leikfélags Reykjavíkur . Leikritið er eitt af stóru meistaraverkum Antons Tsjekhovs og af mörgum talið það skemmtilegasta .